22 évesen kezdett a kalapácsvetéssel foglalkozni és már 30 éves volt, mikor megnyerte a Riga-kupát, illetve a szovjet bajnokságon második lett. Az 1964-es tokiói olimpia volt az első nemzetközi versenye. Három kísérlet után a harmadik helyen állt Zsivótzky Gyula és a világrekorder amerikai Hal Connolly mögött. A negyedik sorozatban 69,74 m-t dobott és meglepetésre aranyérmet nyert. Ezt követően megnyerte az 1966-os budapesti Európa-bajnokságot is. Fő riválisa itt is az ezüstérmes Zsivótzky volt. 1966 és 1968 között sorozatban háromszor lett szovjet bajnok. Az 1968-as mexikóvárosi olimpián ezüstérmet szerzett Zsivótzky mögött. Az 1969-es athéni Európa-bajnokságon szintén második helyezett lett. Ebben az évben felállította egyetlen világrekordját (74,52 m).